
JUDEŢUL TIMIŞ						            		 
MUNICIPIUL TIMIŞOARA                                    			      
SERVICIUL ADMINISTRARE REȚELE PUBLICE                   
BIROUL HIDROTEHNIC, TERMOFICARE, GAZ
NR. 
RAPORT DE SPECIALITATE

privind aprobarea modificării Hotărârii Cosiliului Local nr. 170/29.05.2007 privind ajustarea tarifului pentru prestarea  serviciului de  hidroforizare a apei reci potabile către consumatorii din Municipiul Timişoara de către S.C. Compania Locală de Termoficare Colterm S.A., modificată prin HCL nr. 391/17.10.2017și HCL nr. 450/20.09.2022

            Având în vedere Referatul de aprobare nr. __________________________  al Primarului Municipiului Timişoara şi Proiectul de hotărâre privind aprobarea modificării Hotărârii Cosiliului Local nr. privind aprobarea modificării Hotărârii Cosiliului Local nr. 170/29.05.2007 privind ajustarea tarifului pentru prestarea  serviciului de  hidroforizare a apei reci potabile către consumatorii din Municipiul Timişoara de către S.C. Compania Locală de Termoficare Colterm S.A., modificată prin HCL nr. 391/17.10.2017și HCL nr. 450/20.09.2022

Facem următoarele precizări:
Prin adresa nr. 18117/06.09.2023 Compania Locală de Termoficare Colterm S.A. – în insolvență solicită promovarea unei Hotărâri de Consiliu Local care să reglementeze tariful pentru servicul de hidroforizare, respectiv modificarea tarifului pentru serviciul de hidroforizare la valoarea de 2,7296 lei/mc (fără TVA).
În prezent tariful pentru servicul de hidroforizare aplicat de către Compania Locală de Termoficare Colterm S.A - în insolvență este în cuantum de 2,3147 lei/mc (fără TVA), respectiv 2,7545lei/mc (inclusiv TVA), așa cum a fost aprobat prin HCL nr. 450/20.09.2022.
Serviciul de hidroforizare este practicat de către Compania Locală de Termoficare Colterm S.A - în insolvență în vederea ridicării presiunii apei potabile la imobilele cu regim de înălțime mai mare decât P+4.
În prezent, livrarea apei reci pentru imobilele cu mai mult de P+4 nivele este în atribuţia Companiei Locală de Termoficare Colterm S.A - în insolvență şi anume :
· întreţinere, reparaţii, exploatare cotă parte staţii hidrofor,
· întreţinere, reparaţii, exploatare reţele distribuţie,
· activitate de furnizare apă rece hidrofor, contractare, facturare, încasare apă rece hidrofor, întreţinere, reparaţii, exploatare buclă de măsură.
	Apa rece este cumpărată de la AQUATIM S.A.  la presiunea medie de 1,5 atm (presiune oraş), pe bază de măsură la o centrală termică de cvartal și 48 puncte termice, care au instalaţie de hidrofor.
	La  fiecare din ele există instalaţii individuale pentru ridicarea presiunii de la 1,5 la 4,5 atm plecare din PT/CT.
	Toate imobilele cu mai mult de P+4 nivele sunt alimentate prin conducte individuale de apă rece hidrofor (28.000 m conductă), cele 306 imobile fiind contorizate la nivel de racord. 
Acest serviciu este independent de servicul de furnizare a energiei termice.
În contextul modificării următoarelor elemente și anume:
· creșterii tarifului la energia  electrica  de  la 0,8403lei/kWh (cuprins  în  vechiul tarif aplicat de la 01.10.2022) la 0,87815 lei/kWh cat este reglementat în prezent (creștere de 4,5%);  
· creșterii tarifului la apă rece de la 5,30  lei/mc (cuprins  în  vechiul tarif aplicat de la 01.07.2022) la 6,08 lei/mc în prezent (creștere de 14,72%);
· creșterii tarifului la canal de la 5,33 lei/mc la 6,12 lei/mc în prezent (creștere de 14.82%);
· inflația de 11,24% pentru perioada august 2022- iulie 2023;
· creșterii salariale medii de 12%;
propunem o modificare a tarifului după cum urmează:

Energia electrică
Din măsurătorile efectuate a rezultat un consum specific de 0,5308kWh/mc
816.169,7 mc apă hidrofor livrată x 0,5308 kWh/mc x 0,87815 lei/kWh = 380.435 lei
380.435 lei : 816.169,7  mc = 0,4461 lei/mc


Consum tehnologic apă
(959.361,4 mc apă hidrofor cumpărată – 816.169,7 mc apă hidrofor livrată) x (6,08 + 6,12/2) lei/mc = 1.308.772 lei
1.308.772 lei : 816.169,7 mc = 1,6036 lei/mc

Celelalte elemente: materii prime, materiale, reparaţii, contorizare, amortizare, cheltuieli salariale sunt cheltuieli fixe (deci nu variază în funcţie de cantitatea de apă rece hidrofor livrată), au fost indexate în raport cu rata inflației de la ultimul tarif aprobat, după cum urmează:

Materii prime, materiale şi reparaţii
Valoare aprobată:					169.516 lei
Valoare propusă:					188.570 lei
Indexare:						11,24%

	Alte cheltuieli (contorizare)
Valoare aprobată:					58.280 lei
Valoare propusă:					64.831 lei
Indexare:						11,24%

Amortizare reţele apă rece hidrofor
Valoare aprobată:					28.528 lei
Valoare propusă:					28.029 lei

Cheltuieli salariale: s-a aplicat o indexare de 12%, în raport cu creşterea salarială medie pentru perioada august 2022-iulie 2023.

Cost unitar aprobat:					0,1052 lei/mc (cantitatea de apa livrata pentru prețul actual 839.706 mc)
Cost unitar propus:					0,1212 lei/mc (cantitatea de apa livrata pentru prețul actual 816.169,7 mc)


Impozite, taxe şi alte vărsăminte

Cost unitar aprobat:					0,0342 lei/mc
Cost unitar propus:					0,0394 lei/mc

În consecință pentru consumatorul de apă rece hidrofor, care plătește apa rece consumată plus tariful de hidrofor, creșterea este de la 14,5147 lei/mc la 14,9296 lei/mc, adică 0,4149 lei/mc, respective 2,86%.

Astfel, tariful pentru prestarea serviciului de hidroforizare a apei reci potabile către consumatorii din Municipiul Timişoara se modifică la valoarea de 2,7296 lei/mc fără TVA.

Având în vedere cele menționate anterior, supunem dezbaterii și aprobării Consiliului Local proiectul de hotărâre privind aprobarea modificării Hotărârii Cosiliului Local nr. 170/29.05.2007 privind ajustarea tarifului pentru prestarea  serviciului de  hidroforizare a apei reci potabile către consumatorii din Municipiul Timişoara de către S.C. Compania Locală de Termoficare Colterm S.A., modificată prin HCL nr. 391/17.10.2017și HCL nr. 450/20.09.2022.

